સુરતના કોસંબા નેશનલ હાઈવે-8 પર ગમખ્વાર અકસ્માત સર્જાયો હતો. જેમાં એસટી બસ તથા લકઝરી બસ, કન્ટેન્ર ટેમ્પો અને હ્યુન્ડાઈ કાર એમ ચાર વાહનો સાથે અથડાયા હતા. અકસ્માત એટલો કરૂણ હતો કે તેમાં કારના ડ્રાઈવર સહિત 3 લોકોના મોત થયાં હતાં, જ્યારે અનેક લોકો ગંભીર રીતે ઇજાગ્રસ્ત થયા હતા. ઘટના ગત સાંજે 7.30 વાગ્યાના સુમારે બની હતી જેમાં સાવા પાટીયા ક્રોસ કરી રહેલી એક રિક્ષાના બચાવવા જતા આઈસર ટેમ્પાને ઈમરજન્સી બ્રેક મારતા પાછળની ગાડીઓ એકબીજા જોડે અથડાઇ હતી. જેમાં અમદાવાદના ઘાટલોડિયા વિસ્તારના રહેવાસી રણજીવ કોચર, અજય કપૂર તથા રાજીવ શ્રીવાસ્તવના ઘટના સ્થળે જ મોત થયાં હતાં.